Държавен вестник, бр. 51, 2018 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  51
зацията на проекта в зависимост от формата на тази реализация. Водеща роля за цялостната организа-
ция по подготовката и изпълнението на проекта има Министерството на отбраната. Министерството на 
икономиката има водеща роля при идентифициране, договаряне и осъществяване на индустриалното сътруд-
ничество, свързано с реализацията на проекта.
4. ВАРИАНТИ ЗА РЕАЛИЗАЦИЯ НА ПРОЕКТА
Съгласно изискванията на нормативните документи в Министерството на отбраната е извършен военно-
икономически анализ на следните варианти за реализация на проекта: 
· разработване и производство на нов тип боен самолет;
· модернизация на съществуващ боен самолет или производство по лиценз;
· придобиване чрез закупуване на нов или употребяван боен самолет;
· наемане, дарение или предоставяне за безвъзмездно ползване;
· придобиване чрез участие в международни проекти по линия на НАТО, ЕС, двустранни и многонационал-
ни инициативи;
· комбинация от два или повече варианта.
Анализът показва, че на практика най-оптималният вариант за реализация на проекта е посредством 
„придобиване чрез закупуване на нов или употребяван боен самолет“ (анализът е част от утвърдената от ми-
нистъра на отбраната Концепция за изграждане на отбранителна способност, рег. № 500.3-125/26.10.2012 г.).
Придобиването на съвременен боен самолет е сложен процес, обусловен от множество геополити-
чески,  военно-технически, финансови, икономически и  правни фактори. Това наложи прилагане на 
последователен подход и разработване на стройна методика за задълбочен анализ на всички възможни 
варианти за реализация на проекта. 
Методиката обхваща следните основни фази: дефиниране на задължителните основни изисквания и 
критерии, подготовка и систематизиране на получената информация по проекта, определяне на възмож-
ните варианти за реализация, определяне на основните варианти за реализация (т.н. Short List), разрабо-
тване на математически модел за оценка на основните варианти, въвеждане на входни данни в матема-
тическия модел, обработка и получаване на резултатите. Въз основа на методиката се извършва експертен 
анализ и оценка на получените предложения, резултатите от които се внасят в МС за избор на изпълнител.
4.1. Списък на предложенията
През 2010 г. в Министерството на отбраната бяха разработени „Оперативни и тактико-технически из-
исквания към новия модел основен боен самолет на българските ВВС и изисквания към подготовката на 
личния състав“. На основата на тези изисквания в началото на 2011 г. към водещите страни, предлагащи 
и произвеждащи съвременни бойни самолети, бяха изпратени искания за предоставяне на информация 
(Request For Information – RFI) за придобиване на 8 – 9 броя нови или употребявани бойни самолети.
Към Министерството на отбраната постъпиха 15 предложения от 9 държави, представени в табли-
ца 2, подредени по азбучен ред на държавите.
Таблица 2 – Списък на предлаганите бойни самолети по държави (по азбучен ред)
Държава
Новопроизведени самолети
Употребявани самолети
Германия
Eurofighter Tranche 3
Италия
Eurofighter Tranche 1
Израел 
Kfir (Israel Aerospace Industries)
F-5 E/F (Elbit Systems)
F-16 A/B (Israel Aerospace Industries)
F-16 A/B (Elbit Systems)
Португалия
F-16 MLU (Third Party Transfer, съвместно със САЩ)
Русия
МиГ-29М/М2
САЩ
F-16 блок 50/52
F/A-18 E/F Super Hornet
F-16 блок 25
F-16 MLU (Third Party Transfer Package, съвместно със 
страна от EPAF)
Франция
Rafale
Mirage 2000-5
Холандия
F-16 MLU (Third Party Transfer)
Швеция
Gripen C/D
За изясняване на всички аспекти на получените отговори и придобиване на допълнителна информа-
ция бяха проведени редица срещи и посещения в държавите за запознаване на място със самолетите и 
тяхната експлоатация.
В Министерството на отбраната бяха дефинирани задължителните основни изисквания за анализ и 
съответствие на възможните варианти за реализация на проекта – представени в таблица 3.
Таблица 3 – Задължителни основни изисквания за анализ и съответствие на възможните варианти 
за реализация на проекта
№
Задължителни основни изисквания
за анализ и съответствие на възможните варианти за реализация на проекта
1. 
Самолетът да е произведен и да е на въоръжение в поне една страна – членка на НАТО и/или ЕС.
2. Tипът на самолета да е в експлоатация към настоящия момент и към момента на сключване 
на договора за придобиване.